۲۰-جی عصرین اورتالاریندا ایراندا هم کلاسسیک ژانردا هم ده یئنی شعیر اصلوبوندا یازان بیر چوخ شاعرهلر وار ایدی. بونلارین ایچینده ان مشهورو ایسه میللیتجه آذربایجان تورکو اولان پروین اعتصامی ایدی.
آخار. آذ خاتیرلادیر کی، تبریزده آنادان اولان شاعرهنین آتاسی هم ادبیات شناس، هم مشهور ناشیر، هم ده گؤزل شاعر اولوب. قیزینین ادبیاتلا مشغول اولماسینین علیهینه اولان آتا پروینه عائله قوردوقدان سونرا شعیرلرینین چاپ اولونماسینا اجازه وئریر. یاخین قوهومو ایله قوردوغو عائله حیاتی ۳ آی سونرا بیتیر.
کلاسسیک اوسلوبدا یازان شاعره داها چوخ اجتماعی بربرسیزلییه، دینی و فلسفی مؤوضوعلارا مراجعت ائدیردی. کیچیک یاشلاریندان اینگیلیس، فرانسیز دیللرینه ییهلنن پروین ، ازوپون، لافونتنین تمثیللرینی فارس دیلینه ترجمه ائدیب، ترجمهلردن یئنی بیر اثرلر اورتایا چیخاریردی.
شاعرهنین دیوانینا اؤن سؤزونو یازان مشهور ایران یازیچیسی ملک الشعرا بهار پروینین بیرجه «سفر اشک» شعیری ایله آدینین ایران ادبیات تاریخینه قیزیل حرفلرله یازیلاجاغینی بیلدیریب.
مطالعه ائتمیی چوخ سئون شاعره نی ایران شاهی اؤولادلارینین تحصیلی اوچون سارایا دعوت ائدیر ، لاکین او بو تکلیفه رد جاوابی وئریر .
«پروین» لقبینی آتاسی اونا وئرنده دئییر «اولدوزلار گؤیلری ایشیقلاندیردیغی کیمی سن ده اینسانلارین تصورونده اولان وحدتی ایشیقلاندیر».
آغیر خستهلیکدن اذیت چکن شاعره عمرونون گنج چاغیندا، ۳۳ یاشیندا دونیادان کؤچور. هر ایل ایراندا پروینین آدینا حصر ائدیلمیش بایرام، کینوفستیوال، ادبی مسابیقهلر کئچیریلیر.
بئله قیسا عؤمور یاشاماسینا باخمایاراق دیوانی ان چوخ نشر ائدیلن دیوانلار سیراسیندادیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab